7. ΝΟΜΟΘΕΤ. ΔΙΑΤΑΓΜΑ υπ’ αριθ. 1196 της 28 Ιαν./10 Απρ. 1942 Περί τρόπου δασμολογήσεως τεχνικών κλωστών, υλών κλπ. Εκυρώθη δια της υπ’ αριθ. 312/1946 πράξεως Υπουργικού Συμβουλίου. Άρθρ.1.-Επιτρέπεται όπως επιβάλλωνται επί των κάτωθι τεχνικών υλών οι έναντι τούτων αναγραφόμενοι εισαγωγικοί δασμοί. 1.Επί τεχνικών κλωστικών πρώτων υλών (οίον φιόκο, στελλ βόλλε) ή τολίπας ο εισαγωγικός δασμός του εκκοκισμένου βάμβακος. 2.Επί νημάτων εκ των ανωτέρω πρώτων υλών ο εισαγωγικός δασμός των νημάτων εκ βάμβακος κατά τας εν τη οικεία κλάσει του τελωνειακού δασμολογίου εισαγωγής διακρίσεις. 3.Επί των υφασμάτων των ανωτέρω πρώτων υλών αμιγών ή συμμίκτου μετά βάμβακος ο εισαγωγικός δασμός των βαμβακηρών υφασμάτων κατά τας εν ταις οικείαις κλάσεσι του τελωνειακού δασμολογίου εισαγωγής διακρίσεις. 4.Επί της τεχνικής κλωστικής πρώτης ύλης «Λανιτάλ» ο εισαγωγικός δασμός της δασμολογικής κλάσεως 233 β΄και γ΄ και αναλόγως της μορφής υφ’ ην εισάγεται. 5.Επί των νημάτων και υφασμάτων εκ καθαρού «Λανιτάλ» ή συμμίκτου μετ’ ερίου ή εξ άλλων κλωστικών υλών πλην μετάξης ο εισαγωγικός δασμός των εξ ερίου νημάτων και ολομαλλίνων υφασμάτων. Επί νημάτων εκ «Λανιτάλ» συμμίκτων μετά βάμβακος ή παρεμφερών κλωστικών φυτικών υλών ο εισαγωγικός δασμός των συμμίκτων μαλλίνων υφασμάτων και κατά τας διακρίσεις τούτων. 6.Επί νημάτων και υφασμάτων εκ των ανωτέρω τεχνικών πρώτων υλών συμμίκτων με φυσικήν μέταξαν ο εισαγωγικός δασμός ο αντιστοιχών επί των συμμίκτων νημάτων και υφασμάτων με φυσικήν μέταξαν κατά τας προ της κλάσεως 244 του τελωνειακού δασμολογίου εισαγωγής σημειώσεις β, γ και δέλτα. Σελ. 626 Δι’ αποφάσεων του Υπουργού των Οικονομικών δύνανται να ρυθμίζωνται πάντα τα ζητήματα τα ανακύπτοντα κατά την εφαρμογήν του παρόντος. Άρθρ.2.-(Δασμολογικαί μεταβολαί). Άρθρ.3.-Επιτρέπεται όπως τυπογραφικός χάρτης της δασμολογικής κλάσεως 179 άλφα χρησιμοποιείται και δι’ ετέρας τυπογραφικάς χρήσεις κατόπιν αδείας του Υπουργού των Οικονομικών. 2.Κυρούνται τα μέχρι τούδε ληφθέντα σχετικά διοικητικά μέτρα. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 